TAI Anka

TAI Anka Türkiyə Silahlı Qüvvələrinin tələblərinə uyğun olaraq TAI şirkəti tərəfindən istehsal olunan pilotsuz uçuş aparatıdır. PUA-nın baza variantı olan Anka-A orta yüksəklikdə (3 km-dən 9 km-dək) uçuş həyata keçirmək məqsədilə dizayn olunmuşdur.

 Tarixi 
Hazırlanmasına TAI tərəfindən 30 dekabr 2010-ildə başlanılıb və 2013-cü ildə istismara verilib. Layihənin hazırlanma dəyəri 200 milyon ABŞ dolları olub. Türkiyənin Hərbi Hava Qüvvələri, Hərbi Dəniz Qüvvələri və Daxili İşlər Nazirliyi tərəfindən aktiv istifadə edilir. Anka 2000-ci illərin əvvəllərində taktiki kəşfiyyat missiyaları üçün nəzərdə tutulsa da, sonradan sintetik diafraqmalı radar və döyüş sistemlərinə inteqrasiya olunmuşdur. Bu PUA-nın adı əfsanəvi Simurq quşundan götürülmüşdür.
2019-cu ilin sonunda TAI tərəfindən verilən açıqlamada, əsas parametrlərdə havada uçma müddətinin 24 saat olaraq qeyd edilməsinə baxmayaraq, PUA-nın 26 saat 30 dəqiqə uçaraq yeni rekord qırdığı bildirildi.

 Variantları 

 ANKA-A 
Əməliyyatlar başlayan zaman ANKA layihəsinin ilk konfiqurasiyası olan ANKA-A prototipləri Türkiyə Aerokosmik Sənayesinin öz resursları ilə Elazığda yerləşdirildi.

 ANKA-S 
ANKA-A-da qazanılan təcrübə fonunda sintetik radarları kimi yeni missiya avadanlıqlarını daşıyacaq və daha yüksək performansa sahib olacaq ANKA-S-nin ilk uçuşu 30 yanvar 2015-ci ildə həyata keçirilib. Elə həmin il ANKA-S sisteminin detallı dizayn mərhələsi başa çatıb və ilk uçuş 2016-cı ilin sentyabr ayında reallaşıb. ANKA-S-in ilk uçuşundan bir ay sonra ANKA-S-nin qəbul prosesi başa çatdı.

ANKA-S 2017-ci ilin mart ayında Jandarma Ümumi Komandanlığının inventarına daxil olub. İyul ayında ANKA-S "Türksat 4B" peyki üzərindən nəzarəti əldə edən Türkiyədənin ilk pilotsuz uçuş aparatı oldu.

ANKA-S layihəsinin ilk tədarükü 1 fevral 2018-ci ildə tamamlanıb. Bu müddətdə Türkiyə Aerokosmik Sənayesi PUA-ları təkcə qabiliyyət baxımından inkişaf etdirməyib, həm sənaye ekosistemini gücləndirb, həm də tapşırıq kompüteri, mühərrik, İFF sistemi, məlumat qeydetmə sistemi və məlumat bağlantısı sistemi kimi bir çox fərqli alt sistemləri də zamanla yerliləşdirib.

2020-ci ilin iyul ayında yerli resurslar hesabına inkişaf etdirilən portativ peyk rabitə sistemləri "Anka-S" PUA-sına inteqrasiya edilib. "CTech Mobil" adlandırılan sistem hər cür şəraitdə, gündüz və gecə, sabit və dönən qanadlı təyyarələrdə, eləcə də PUA kimi yüksək sürətli platformalarda istifadə edilə bilir. Saniyədə 20 meqabayt qədər məlumat ötürməyə imkan verən sistemin ümumi çəkisi 24 kiloqramdır.

 Taktiki-texniki göstəriciləri 
Anka daim təkmilləşdirilir və müasirləşdirilir. 2018-ci ildə Anka PUA-na ASELSAN tərəfindən təkmilləşdirilən "Cats HD" gecə/gündüz kamerası inteqrasiya edilib.ASELSAN ANKA-nı təkmilləşdirməyə davam edir — FOTO 

 Ümumi göstəriciləri 
 Uzunluğu: 8 m
 Qanad uzunluğu: 17.3 m
 Hündürlüyü: 3.4 m
 Maksimum qalxma çəkisi: 1600 kq
 Güc təminatçısı: 1 × Thielert Centurion 2.0 dörd silindrli mühərrik (155 at gücü)

 Uçuş keyfiyyətləri 
 Maksimum sürət: 217 km/s
 Məsafə: 4896 km
 Döyüş radiusu: 200 km
 Dözümlülük: 200 kq faydalı yüklə 24 saat havada qala bilir
 Uçuş tavanı: 9144 m

 İstifadəçilər 


 İxracı 
 23 noyabr 2012-ci ildə Misirlə Türkiyə arasında 10 ədəd Anka PUA-nın satışı ilə əlaqədar müqavilə imzalanmışdır. Buna baxmayaraq, 2013-cü ildə Misirdə baş vermiş hərbi çevrilişdən sonra iki ölkə arasındakı diplomatik münasibətlərə son qoyulmuşdur ki, bu da müqavilənin ləğv edilməsinə səbəb olmuşdur. Bəzi mənbələr isə əvvəlcədən satış üzrə razılaşmanın əldə olunmadığını bildirmişdir.
 2013-cü ilin aprelində Səudiyyə Ərəbistanından olan rəsmilər Anka PUA-na maraq göstərmişdilər. 2017-ci ilin noyabr ayında tükiyəli rəsmilər 2013-cü ildən etibarən tərəflər arasında 6 ədəd PUA-nın satışı ilə bağlı danışıqların davam etdiyini, lakin hələ heç bir rəsmi müqavilənin imzalanmadığını açıqlamışdır.
 2020-ci ilin mart ayında Tunis 6 ədəd "Anka-S" PUA-sının və üç yerüstü idarəetmə stansiyasının alınması üçün TAI ilə 240 milyon dollarlıq müqavilə imzalayıb.

 Həmçinin bax 
 Pilotsuz uçuş aparatı
 Türkiyə Hərbi Hava Qüvvələri
 IAI Heron

 İstinadlar 

 Xarici keçidlər 

 Türk Aviasiya və Uzay Sənayesi (TAI)
 TAI Anka Bəlgəsəli 1
 TAI Anka Bəlgəsəli 2
 Flight Global: Turkey reveals MALE UAV details
 East West Studies: Turkish Unmanned Aerial Vehicle (TIHA) Program 

Kateqoriya:Pilotsuz uçuş aparatları